हाल ही में रमन कांत कि एक जनहित याचिका पर राष्ट्रीय हरित प्राधिकरण ने 24 मई 2017 को राज्य सरकार और उत्तर प्रदेश प्रदूषण नियंत्रण बोर्ड को निर्देश दिया कि वे क्षेत्र के सभी ऐसे हैंडपम्प को सील करें जो दूषित पानी देते हैं और जल्द से जल्द पानी की जाँच करें। इस पर प्रदूषण नियंत्रण बोर्ड के सदस्य सचिव राजीव उपाध्याय का कहना है की इन क्षेत्रों में नमूना लेने का काम चल रहा है। इस दौरान जिस भी हैंडपम्प का पानी दूषित पाया गया उन्हें सील किया जाएगा। हालाँकि ये काम कब तक पूरा हो जाएगा इसका अभी कोई समय सीमा निर्धारित नहीं है।